На основу члана 4. и члана 8. Закона о контроли државне помоћи („Службени гласник РС“ број 73/2019), Уредбе о правилима и условима за доделу помоћи мале вредности (de minimis) помоћи(„Службени гласник РС“ број 23/2021), члана 70. Статута општине Владичин Хан („Службени гласник Града Врања“, број 4/2019 и 28/2022), члана 30. Одлуке о Општинском већу Општине Владичин Хан („Службени гласник Града Врања", бр. 9/2019) и члана 73. Пословника Општинског већа Општине Владичин Хан („Службени гласник Града Врања“ број 31/20), Општинско веће Општине Владичин Хан на седници одржаној дана 13.10.2025. године, донело је:

**ОДЛУКУ О УСЛОВИМА ЗА ДОДЕЛУ СРЕДСТАВА**

**ПО ОСНОВУ „De minimis“ ДРЖАВНЕ ПОМОЋИ**

**ПРЕДУЗЕТНИЦИМА, МИКРО И МАЛИМ ПРАВНИМ ЛИЦИМА ЗА**  
**РЕФУНДИРАЊЕ ТРОШКОВА НАБАВКЕ МАШИНА И/ИЛИ ОПРЕМЕ и РЕФУНДАЦИЈУ ТРОШКОВА ИЗГРАДЊЕ ПРОИЗВОДНИХ ХАЛА**  
**у 2025. години**

**Члан 1.**

Општина Владичин Хан додељује бесповратна средства у укупном износу од 1.500.000,00 динара, обезбеђена Одлуком о буџету Општине Владичин Хан за 2025. годину у оквиру Програма 15.01. –Локални економски развој, Прогрaмска активност 0002 –Мере активне политике запошљавања позиција 90/1, економска класификација групе 454-текуће субвенције приватним предузећима.

Апсолутна испуњеност услова из ове Одлуке за доделу средстава представља основ за добијање de minimis државне помоћи.

**Члан 2.**

Средства су намењена за рефундацију трошкова набавке машина и/или опреме и изградње производних хала, ради осавремењивања процеса производње, стабилизације пословања, инвестирања у нова и савремена средства за рад у циљу развоја привреде и предузетништва на територији Општине Владичин Хан задржавања постојећих и отварања нових радних места а све у циљу повећања стопе запослености односно смањења стопе незапослености на територији Општине.

Средства се одобравају за:

а) Рефундацију трошкова набавке машина и/или опреме која је купљена у 2025. години.

* Рефундирани износ се одобрава на основу рачуна/отпремнице и извода рачуна из пословне банке о плаћању истог,

Б) Рефундацију трошкова изградње производних хала

* Рефундирани износ се одобрава на основу рачуна/грађевиске ситуације, уговора о извођењу радова и извода рачуна из пословне банке о плаћању истих.

**Члан 3.**

Средства се одобравају у висини од најмање 500.000,00 динара до највише 1.000.000,00 динара (са ПДВ).  
 Износ одобрених средстава може бити и мањи од износа тражених средстава и обухвата ПДВ.

**Члан 4.**

Право на „de minimis“ државну помоћ имају предузетници, микро и мала правна лица (у даљем тексту: подносиоци пријаве) ради унапређења своје делатности, јачања конкурентности и капацитета и повећања броја радника под следећим условима:

* да су регистровани пре расписивања Конкурса и имају седиште на територије општине Владичин Хан;
* да су позитивно пословали у 2024. години;
* да уредно уплаћују обавезе јавних прихода;
* да нису користили средства по овом основу у 2022,2023 и 2024.години односно да је укупан износ коришћене „де минимис“ државне помоћи у претходне три пословне године мањи од 23,000.000,00 динара.

Подносиоц пријаве може се обрати општини за државну помоћ са највише једном пријавом.

**Члан 5.**

1) Попуњен образац пријаве за доделу средстава по основу „Де минимис“ државне помоћи са изјавом о тачности;

2) Рачун за купљену машину и/или опрему и извод рачуна из банке о плаћању истог;

3) Потписана и оверена писмена изјава о примљеним de minimis државним помоћима у претходне три пословне године;

4) Извод о регистрацији привредног субјекта из АПР (оригинал или фотокопија);

5) Извод из збирне пореске пријаве поднете приликом последњег обрачуна и исплате зарада запослених

6) Уверење надлежне организационе јединице пореске управе да је подносилац пријаве измирио све доспеле обавезе јавних прихода закључно са месецом који предходи месецу у коме је поднета пријава за доделу „Де минимис“ државне помоћи;

7) 1 - Привредни субјекти који воде пословне књиге по систему двојног књиговодства –фотокопија финансијског извештаја за статистичку сврху за 2024. годину који је предат Агенцији за привредне регистре (АПР),

2 - Привредни субјекти који воде пословне књиге по систему простог књиговодства – копија биланса успеха за 2024. годину (Образац БУ) оверен од стране надлежне пореске управе,  
 3 - Паушални порески обвезници – фотокопија обрасца КПО, потврда од пословне банке о промету на рачуну у 2024. години и фотокопија Решења о порезу на приходе од самосталне делатности;

8) Потписана и оверена писмена изјава Учесника конкурса да има запослену особу/е са инвалидитетом и Решење о процењеној радној способности које издаје Национална служба за запошњавање (ако Учесник конкурса има запослену особу/е са инвалидитетом).

**Члан 6.**

Подносиоц Пријаве којем средства буду одобрена дужан је да приликом потписивања уговора са Општином доставити меницу са овером из банке и меничним овлашћењем. Вредност достављеног финансијског обезбеђења је једнака вредности одобрене државне помоћи.

**Члан 7.**

Одлуку о додели средстава доноси Општинско веће Општине Владичин Хан на образложени предлог комисије.

Подносиоц Пријаве којем су додељена средства, закључиће уговор са општином којим ће бити регулисана међусобна права и обавезе, као и начин правдања одобрених средстава.

Предности приликом одлучивања имају подносиоци:

* који обављају производну делатност;
* који се у поступку пријављивања обавезују на додатно запошљавање радника
* који запошљавају особе са инвалидитетом,
* који се нађу у стању изненадне потребе за државном помоћи услед настанка догађаја од негативног утицаја на пословање, а који нису могли бити предвиђени на начин који омогућава њихову благовремену амортизацију.

**Члан 8.**

Пријаве се подносе искључиво на Пријавном обрасцу који је саставни део ове Одлуке и који се може преузети на сајту Општине Владичин Хан [www.vladicinhan.org.rs](http://www.vladicinhan.org.rs), и са припадајућом документацијом, достављају у затвореној коверти на адресу: Oпштина Владичин Хан, Светосавска 1, 17510 Владичин Хан , са назнаком на лицу коверте: „Не отварати – пријава за доделу средстава по основу „De minimis“ државне помоћи предузетницима, микро и малим правним лицима ", поштом или лично преко писарнице Општинске управе Владичин Хан.

Рок за подношење пријаве је до утрошка средстава опредељених у члану 1. oве одлуке а најкасније до 07.11.2025.године.

Неблаговремене и некомплетне пријаве неће се разматрати.

**Члан 9.**

Овом одлуком замењује се Одлука о условима за доделу средстава по основу „De minimis“ државне помоћи предузетницима микро и малим правним лицима за рефундирање трошкова набавке машина и/или опреме у 2025. Години број 06-150/2/25-III од 17.09.2025. године .

Одлука ступа на снагу наредног дана од дана објављивања на званичном сајту Општине Владичин Хан

**Члан 10.**

Упутство у вези са Подношењем пријава саставни је део ове Одлуке и налази се на сајту Општине а додатне информације могу се добити радним даном и у Општинској управи, на број телефона 017/715-0213.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-161/1/25-III**

**П Р Е Д С Е Д Н И К,**

**Горан Младеновић**